Subject: EKL Uutiskirje 2/2026
From: Sissi Kähkönen <[email-masked]>
To: "[email-masked]" <[email-masked]>
Date: Tue, 24 Feb 2026 07:00:51 +0000

EKL:n Uutiskirje 24.2.2026

Katso viesti selaimessa<https://elakkeensaajien-keskusliitto-ekl.creamailer.fi/ac6/email/EZzkQZ2sP2lMI599kFOB> Lataa PDF<https://elakkeensaajien-keskusliitto-ekl.creamailer.fi/ac6/pdfdl/EZzkQZ2sP2lMI599kFOB>

[Ekl logopallo ja teksti 2 kielella rgb 1rivi iso] <https://elakkeensaajien-keskusliitto-ekl.creamailer.fi/ac4/fjZCAMUmUc/EZzkQZ2sP2lMI599kFOB>

Uutiskirje 2/2026

helmikuu 2026

[Kansa puhuu rajattu]

UUTISKIRJEESSÄ:

▪       Huutokauppa eläkeleikkauksista lopetettava
▪       HIIOHOI! Eläköön Elämä -risteily
▪       Eläkkeensaaja-lehti
▪       Uudet kumppanialet
▪       Järjestöasiaa
▪       Koulutusasiaa
▪       Ajankohtaista

Huutokauppa eläkeleikkauksista lopetettava

[Sakset]

tekoälyllä tehty kuva

Talouspolitiikan arviointineuvoston helmikuun alussa julkaisema raportti<https://elakkeensaajien-keskusliitto-ekl.creamailer.fi/ac4/Ck3mGoNM/EZzkQZ2sP2lMI599kFOB> ja sen ehdotukset eläkkeiden leikkaamisesta ovat herättäneet kovasti keskustelua. Äänensä tuntuvat pääosin saaneen läpi ne, jotka kannattavat leikkauksia tai muuten allekirjoittavat neuvoston esitykset. Eläkeläisliittojen etujärjestö EETU ry:n kriittinen kanta asiaan<https://elakkeensaajien-keskusliitto-ekl.creamailer.fi/ac4/LiXB0hArzy5/EZzkQZ2sP2lMI599kFOB> liittyen ei juurikaan mennyt läpi mediassa.

EKL otti asiaan kantaa sosiaalipoliittisen asiantuntijamme Eero Kivisen blogikirjoituksella<https://elakkeensaajien-keskusliitto-ekl.creamailer.fi/ac4/TFfLFmwC/EZzkQZ2sP2lMI599kFOB>. Työeläkejärjestelmän sisältä eläkeläisten kannalta parhaan puolustuspuheenvuoron käytti pitkään eläkevakuutusalan johtotehtävissä toiminut KEVAn toimitusjohtaja Jaakko Kiander. Hänen toiveensa oli, että eläkejärjestelmä on pidettävä erillään muista julkisen talouden ongelmista. Harmi, että tuo Uuden Suomen juttu on maksumuurin takana, joten sitä en pysty tähän linkkaamaan.
Eläkeleikkaukset olisivat lyhytnäköinen ratkaisu, joka ei korjaa talouden rakenteellisia ongelmia. Se vaan maksattaisi julkisen talouden velat niillä, jotka ovat jo oman panoksensa yhteiskunnalle antaneet. Järjettömät puheet eläkkeiden ostovoiman heikentämisestä supistavat kotimaista kulutusta. Tämä voi johtaa talouskasvun edelleen hidastumiseen ja siten vaikeuttaa hallituksen tavoittelemaa julkisen talouden tasapainottamista entisestään.
Toivottavasti, jo menneiden ja nyt tulevan, eläkeuudistuksen vaikutukset katsotaan kunnolla eikä lähdetä miettimään muutoksia nyt käytävien huutokauppapuheiden perusteella.
Timo Kokko

[Uutsikirje jasenristeily 550 251]

HIIOHOI! Eläköön Elämä -risteily

Risteily Helsingistä Tukholmaan 20.–22.04.2026. Silja Symphonylle odotetaan jälleen pitkälti toista tuhatta jäsentä, jotka pääsevät nauttimaan laivayhtiön tasokkaan risteilyohjelman lisäksi omasta ja messuosaston ohjelmista sekä esittelyistä. Lue lisää liiton kotisivuilta klikkaamalla tästä<https://elakkeensaajien-keskusliitto-ekl.creamailer.fi/ac4/Ck8ZryuMM1E/EZzkQZ2sP2lMI599kFOB>.

Eläkkeensaaja-lehti

[Elakkeensaaja kansi 1 2026]

Vuoden ensimmäinen Eläkkeensaaja-lehti ilmestyi perjantaina 13.2.2026.
Tämän numeron teemana on Matkailu ja liikunta.

Artikkelipoiminnoissa on muun muassa Omaishoitajaliiton Itä-Suomen aluevastaava Kukka-Maaria Maunulan laaja, omaishoidon tilannetta käsittelevä kirjoitus: Omaishoito ei säästä, jos siitä säästetään.

Poimintoja lehdestä numero 1/2026<https://elakkeensaajien-keskusliitto-ekl.creamailer.fi/ac4/BAOQGALUOJ8/EZzkQZ2sP2lMI599kFOB>

Yhteistyökumppanimme Lakihelpin

Uudet kumppanialet

[Pykalat]

Jäsenillemme:

▪       Testamentti + juristin puhelinaika (neuvonta)
Hinta 248 € → kumppanialennus –20 %
▪       Edunvalvontavaltakirja + juristin puhelinaika (neuvonta)
Hinta 188 € → kumppanialennus –20 %

Tutustu tarkemmin asiaan klikkaamalla tästä<https://elakkeensaajien-keskusliitto-ekl.creamailer.fi/ac4/z1MtTW6z/EZzkQZ2sP2lMI599kFOB>.

Järjestöasiaa

[Kalenteri1]

Liikunnan haastekampanja

Maaliskuun myötä lähestyy myös vuosittainen liikunnan haastekampanja. Viime vuonna keräsimme yhteistyössä Eläkeläiset ry:n kanssa 400.348 liikuntasuoritusta kahdessa kuukaudessa. Melkoinen saavutus! Ja tänä vuonna tavoitellaan taas vähän lähemmäs puolta miljoonaa suoritusta. Nyt kaikki nauttimaan liikunnan hyvinvointivaikutuksista! Lisätiedot ja liikuntakortit löytyvät Eläkkeensaaja-lehden numerosta 2/2026 tai kotisivuiltamme<https://elakkeensaajien-keskusliitto-ekl.creamailer.fi/ac4/PyTIpqGJ5C/EZzkQZ2sP2lMI599kFOB>.

Vapaaehtoistyön tunnit

Vapaaehtoistyön tunnit kerätään maaliskuussa kaikilta yhdistyksen vapaaehtoistoimijoilta (pois lukien Paas poiketen -vierailut, Verkosta virtaa -digiopastukset ja Nestori-tapaamisten ohjaukset). Vapaaehtoistyön tunneiksi merkitään yhdistyksen erilaisten toimintojen suunnitteluun, valmisteluun ja toteutukseen käytetyt tunnit. Yhdistykselle kertyneet vapaaehtoistyön tunnit otetaan talteen ja ilmoitetaan liittoon vuoden lopussa yhdistystoiminnan kyselyyn vastattaessa. Seuraavan kerran tunnit kerätään lokakuussa. Ohjeita ja lomakkeita löytyy kotisivuiltamme<https://elakkeensaajien-keskusliitto-ekl.creamailer.fi/ac4/axUZv1W5/EZzkQZ2sP2lMI599kFOB>, lisätietoja voi kysellä myös Marjalta<mailto:[email-masked]>.

[Iloaliikunnalla logo pun 0021]

Iloa liikunnalla -tapahtumat

Iloa liikunnalla -tapahtumat jatkuvat Opetus- ja kulttuuriministeriön tuella ainakin vielä kevään ajan. Tapahtumat on tarkoitettu kaikille yli 60-vuotiaille, myös vähemmän liikkuville. Liikuntamuodot on valittu niin, että ne sopivat kaiken ikäisille ja kuntoisille henkilöille. Tervetuloa kokeilemaan uudenlaisia liikuntamuotoja ja kokemaan yhdessä liikkumisen iloa. Tapahtumista saa myös vinkkejä ja ideoita yhdistyksen liikuntatoimintaan. Lisätietoja Marjalta<mailto:[email-masked]> tai kotisivuiltamme<https://elakkeensaajien-keskusliitto-ekl.creamailer.fi/ac4/U9xC5H1LxaT/EZzkQZ2sP2lMI599kFOB>.

[Wt reijo1]

Wanhojen toverien puheenjohtaja Reijo Päivärinta

Paikalliset yhteistyömahdollisuudet EKL:n ja Wanhojen toverien kesken

Järjestöjohtaja Inari Juntumaa kävi keskustelemassa Wanhojen toverien hallituksen kanssa. Aiheina olivat EKL:n strategia ja yhdistysten perustehtävä, liiton valtakunnalliset toiminnot, ajankohtaiset järjestölliset asiat, eläkeläisjärjestöjen kokonaisuus sekä mahdollisuudet paikalliseen ja alueelliseen yhteistyöhön. Wanhojen toverien järjestöllinen kokonaisuus muodostuu noin 50 paikallisesta kerhosta, jotka löytyvät täältä: Suomen Wanhat Toverit<https://elakkeensaajien-keskusliitto-ekl.creamailer.fi/ac4/iYKj6acci/EZzkQZ2sP2lMI599kFOB> Lisätietoja: Inari Juntumaa, järjestöjohtaja, puh. 040 905 1940, [email-masked]<mailto:[email-masked]>

Koulutusasiaa

Kevään 2026 koulutukset ovat kotisivuillemme<https://elakkeensaajien-keskusliitto-ekl.creamailer.fi/ac4/2deZ1l4hr4/EZzkQZ2sP2lMI599kFOB>. Muista myös verkkokoulutuksemme<https://elakkeensaajien-keskusliitto-ekl.creamailer.fi/ac4/tuMfQlGwLVP5/EZzkQZ2sP2lMI599kFOB>, joiden viimeisin päivitetty listaus on aina kotisivuillamme. Tulevia lähikurssejamme ovat mm. Opintovastaavien kurssi Nokialla 30.-31.3. sekä Ravitsemus- ja liikuntakurssi Tampereella 16.4.

[Eetu pio logo vari 8cm 200dpi]

Eläkeläisliittojen etujärjestö EETU ry:n hallitus 11.2.2026

EETUn suositus paikallisyhdistysten ja piirien hallinnoissa toimimisen osalta

Suomessa on järjestäytymisen vapaus ja EETU jäsenjärjestöineen pitää sitä hyvänä ja kannatettavana.
Samaan aikaan eri jäsenliittojemme paikallisyhdistysten tai piirien hallinnoissa toimimista emme kannata ja suosittelemme, että tätä vältetään. Jäsenenä oleminen useassakin paikallisyhdistyksessä on ok mutta niiden hallinnoissa ristiin toimiminen aiheuttaa selkeää eturistiriitaa eikä se ole suotavaa.
EETUn suositus on, että jäsenemme toimivat vain yhden jäsenliiton paikallisissa hallintotehtävissä. Tulosta EETUn suositus klikkaamalla tästä<https://elakkeensaajien-keskusliitto-ekl.creamailer.fi/ac4/M3q7LM4fzG/EZzkQZ2sP2lMI599kFOB>.

[Img 185x88 1771503594]

Kaikki webinaarit samassa paikassa

www.Ekl.fi/webinaarit<https://elakkeensaajien-keskusliitto-ekl.creamailer.fi/ac4/jf77YN2G0P7S/EZzkQZ2sP2lMI599kFOB>
To 5.3.2026 Klo 17. Päihteet ja ikääntyminen. Vieraana EHYT ry. Osa Kokemusvoimalla näkyväksi -toimintaa. Ei tarvitse ilmoittautua.Hyppää mukaan tästä linkistä!<https://elakkeensaajien-keskusliitto-ekl.creamailer.fi/ac4/fEV9XExqiITr/EZzkQZ2sP2lMI599kFOB>
Ke 1.4.2026 Klo 16.30. Omaehtoinen yhteisöllinen asuminen eläkevuosina. Vieraana senioriyhteisöasumisen pioneeri Heli Stenvall As Oy Loppukiristä ja seniorikommuunia suunnitteleva Maija-Liisa Honkola. Osa Kokemusvoimalla näkyväksi -toimintaa. Ei tarvitse ilmoittautua, hyppää vaan mukaan tästä linkistä.<https://elakkeensaajien-keskusliitto-ekl.creamailer.fi/ac4/GBYf4uz/EZzkQZ2sP2lMI599kFOB>
Ti 28.4.2025 Klo 17 Hyvä uni ja ikääntyminen. Osa Kokemusvoimalla näkyväksi -hankkeen koulutuksia. Ei tarvitse ilmoittautua. Hyppää mukaan tästä linkistä!<https://elakkeensaajien-keskusliitto-ekl.creamailer.fi/ac4/i2o3J4T0wEqL/EZzkQZ2sP2lMI599kFOB>

Ajankohtaista

[Rollaattorimarssi]

Rollaattorimarssi ikäystävällisyyden puolesta

Helsingissä järjestetään perjantaina 8.5.2026 klo 14.00–15.45 Rollaattorimarssi, jonka tarkoituksena on tuoda esiin hyvää ja arvokasta vanhuutta. Iloinen ja yhteisöllinen mielenilmaus on kaikille avoin. Tilaisuuteen ovat tervetulleita kaikenikäiset ja kaiken kuntoiset, rollaattorilla tai ilman. Tapahtumaan osallistuminen ei vaadi ilmoittautumista, mutta jos haluat tapahtuman postituslistalle, niin ilmoittaudu täällä: https://vtkl.fi/rollaattorimarssi-helsinki/<https://elakkeensaajien-keskusliitto-ekl.creamailer.fi/ac4/ABE6DQwLG/EZzkQZ2sP2lMI599kFOB>

KUTSU iAreena-webinaariin 18.3.2026
Pitkäikäisten yhteiskunta – miten teemme siitä voimavaran?

Ilmarisen ja Vanhustyön keskusliiton vuosittainen iAreena-tapahtuma puhuu pitkäikäisten yhteiskunnasta sekä iäkkäiden valtavasta potentiaalista ja voimavarasta yhteiskunnassa. Tuore tutkimus puolestaan valottaa tietoa, miten eläkkeelle siirtyminen on sujunut ja mitkä asiat ovat mahdollisesti yllättäneet.
Lue lisää ja ilmoittaudu klikkaamalla tästä.<https://elakkeensaajien-keskusliitto-ekl.creamailer.fi/ac4/nzTwkXEJHVN/EZzkQZ2sP2lMI599kFOB>

[Rokotuskuva pixabay 1920x0 u1i0s1q90f1]

Suomeen tarvitaan kattava ikäihmisten rokotusohjelma

  Yksi tehokkaimmista, turvallisimmista ja kustannusvaikuttavimmista keinoista tukea ikääntyvien hyvinvointia on kattava ja systemaattinen rokotusohjelma. Tällä hetkellä Suomen rokotuskäytännöt eivät kuitenkaan riittävästi vastaa ikäihmisten tarpeisiin. Tutustu Timo Kokon asiaan liittyvään blogikirjoitukseen klikkaamalla tästä<https://elakkeensaajien-keskusliitto-ekl.creamailer.fi/ac4/nvvIDFlt/EZzkQZ2sP2lMI599kFOB>.

Paavo-palvelun postinumeroalueittaiset tiedot päivitetty

Postinumeroalueisiin perustuva Paavo‑tilastopalvelu on jälleen päivitetty vastaamaan uusinta, vuoden 2026 aluejakoa. Palvelusta löytyy nyt ajantasaiset vuoden 2024 tiedot lähes kaikista aihealueista, ja käyttäjät voivat tarkastella oman alueensa kehitystä entistä tarkemmin. Palvelu on kaikille maksuton, ja se sisältää sekä tilasto- että kartta-aineistoja, jotka voi ladata tietokantana tai rajapintapalvelun kautta.

Paavo – tilastoja postinumeroalueittain ‑palvelu tarjoaa laajan katsauksen eri alueiden ominaisuuksiin. Mukana on muun muassa tietoja:
• asukasrakenteesta ja koulutustasosta
• talouksien koosta, elämänvaiheesta ja tuloista
• rakennuksista ja asunnoista
• työpaikoista ja asukkaiden pääasiallisesta toiminnasta
Pääset käsiksi mielenkiintoiseen palveluun klikkaamalla tästä<https://elakkeensaajien-keskusliitto-ekl.creamailer.fi/ac4/T66ytryDSB/EZzkQZ2sP2lMI599kFOB>.

Kelan uudet selkoesitteet tilattavissa

Kela julkaisee vuosittain 9 selkokielistä etuusesitettä eri asiakasryhmille, vuoden 2026 esitteet on nyt julkaistu. Esitteissä kerrotaan lyhyesti tärkeimmät asiat Kelan etuuksista ja palveluista. Esitteet julkaistaan selkosuomeksi, selkoruotsiksi ja englanniksi.  Tilattavissa on mm. esite Eläkkeet ja muut eläkkeensaajan tuet. Tilauksen minimimäärä on 10 kpl/esite ja maksimimäärä 100 kpl/esite. Pääsette tilaamaan esitteitä klikkaamalla tästä<https://elakkeensaajien-keskusliitto-ekl.creamailer.fi/ac4/eoGqaT5s/EZzkQZ2sP2lMI599kFOB>.

Yhä useampi saanut lääkeluoton

Lääkeluotto voi tukea erityisesti pienituloisten ikääntyneiden mahdollisuutta hankkia välttämättömät lääkkeet ajallaan. Lue lisää asiasta klikkaamalla tästä<https://elakkeensaajien-keskusliitto-ekl.creamailer.fi/ac4/aUDiU9r/EZzkQZ2sP2lMI599kFOB>.

Toimeentulotuen uudistus voimaan

Toimeentulotukilain muutos tiukentaa tuen saamisen ehtoja 1.2.2026. Muutos tarkoittaa erityisesti sitä, että toimeentulotuen perusosaa voidaan alentaa entistä useammin. Tuen perusosaa myös leikataan kaikilta 18 vuotta täyttäneiltä 2–3 %. Lisäksi tuesta poistetaan 150 euron ansiovähennys. Lue lisää klikkaamalla tästä<https://elakkeensaajien-keskusliitto-ekl.creamailer.fi/ac4/IWm5HozFrX/EZzkQZ2sP2lMI599kFOB>.

Kuusikymppisten osuus työkyvyttömyyseläkehakemuksista

ETK:n tuoreiden tilastojen mukaan vuonna 2025 työeläkelaitokset käsittelivät 22 000 työkyvyttömyyseläkehakemusta. Työkyvyttömyyseläkehakemusten määrä on viime vuosina pysynyt vakaana. Samalla kuitenkin kuusikymppisten tekemien hakemusten määrä ja osuus on pitkällä aikavälillä kasvanut selvästi. Lue lisää klikkaamalla tästä<https://elakkeensaajien-keskusliitto-ekl.creamailer.fi/ac4/ovpEGGP/EZzkQZ2sP2lMI599kFOB>.

Maksatko liikaa?

Jopa kymmenettuhannet potilaat saattavat maksaa liikaa terveydenhuollosta. Potilaan on itse seurattava maksujaan. Terveyden ja hyvinvoinnin laitos (THL) siirtäisi vastuun hyvinvointialueille. Jos asiakasmaksukaton seuranta jää potilaiden vastuulle, se ei välttämättä suojaa heitä, joita varten katto on tehty, arvioi tutkija. Lue lisää asiasta Ylen 16.2.2026 uutisesta klikkaamalla tästä<https://elakkeensaajien-keskusliitto-ekl.creamailer.fi/ac4/QVlHOCI1t/EZzkQZ2sP2lMI599kFOB>.

[Elakkeellesiirtymisika 2025 fi sv 1]

Eläkkeelle myöhemmin

Eläkkeelle siirtyminen myöhentynyt nopeasti – ETK:n Kautto: ”Muutos vahvistanut julkista taloutta”
Viime vuonna suomalaiset jäivät työeläkkeelle keskimäärin 63,2-vuotiaana. Samalla ikääntyneiden työllisyysaste jatkoi nousuaan. ETK:n toimitusjohtaja Mikko Kautto painottaa pitkien työurien merkitystä hyvinvointivaltion taloudelle. Vaikutus on miljardiluokkaa. Muutos on vahvistanut työeläketurvan rahoitusta sekä lisännyt valtion ja kuntien verotuloja.

Tutustu tarkemmin asiaan klikkaamalla tästä<https://elakkeensaajien-keskusliitto-ekl.creamailer.fi/ac4/R0U2JtAj4jn/EZzkQZ2sP2lMI599kFOB>.

Eläkemaksut Kelalta

Vuonna 2025 Kela maksoi eläkkeitä noin 512 000 henkilölle. Kela maksoi kansaneläkettä ja takuueläkettä 2,59 miljardia euroa vuonna 2025. Kansaneläkettä sai viime vuonna noin 508 000 henkilöä. Saajien määrä vähentyi noin kuudella prosentilla edellisvuodesta. Lue lisää klikkaamalla tästä<https://elakkeensaajien-keskusliitto-ekl.creamailer.fi/ac4/otIYzBf/EZzkQZ2sP2lMI599kFOB>.

Muutoksia toimeentulotuen perusosaan

Toimeentulotuen perusosaa leikataan kaikilta täysi-ikäisiltä 1.3.2026. Katso paljonko määrän muutos on klikkaamalla tästä<https://elakkeensaajien-keskusliitto-ekl.creamailer.fi/ac4/GmM5J7PaHK/EZzkQZ2sP2lMI599kFOB>.

Yhä useampi on saanut lääkeluoton kokeilun aikana

Lääkeluotto voi tukea erityisesti pienituloisten ikääntyneiden mahdollisuutta hankkia välttämättömät lääkkeet ajallaan. Lue lisää asiasta klikkaamalla tästä<https://elakkeensaajien-keskusliitto-ekl.creamailer.fi/ac4/aUDiU9r/EZzkQZ2sP2lMI599kFOB>.

Toimeentulotuen lainmuutos vaikuttaa vuokranmaksuun

Helmikuusta alkaen vuokran osuus maksetaan tietyissä tilanteissa suoraan vuokranantajalle. Muutoksen tavoitteena on turvata asumisen jatkuvuus tilanteissa, joissa asiakkaalle on myönnetty vuokravakuus toimeentulotuen osana. Tutustu tarkemmin asiaan klikkaamalla tästä<https://elakkeensaajien-keskusliitto-ekl.creamailer.fi/ac4/jDvQK07vN3/EZzkQZ2sP2lMI599kFOB>.

Toimeentulotuen päätöksen voi saada aiempaa pidemmälle ajalle

Muutos voi helpottaa niitä ikääntyneitä, jotka hakevat hyvinvointialueelta täydentävää toimeentulotukea ateriapalvelun omavastuuosuuteen. Lisätietoa pitkiin päätöksiin liittyen saat klikkaamalla tästä<https://elakkeensaajien-keskusliitto-ekl.creamailer.fi/ac4/NzOIw0hk1FdF/EZzkQZ2sP2lMI599kFOB>.

Seuraava Uutiskirje 17.3.2026

TULE MUKAAN TOIMINTAAN

Piirien ja yhdistysten luettelon löydät täältä

Katso<https://elakkeensaajien-keskusliitto-ekl.creamailer.fi/ac4/3u0LwC74Wrw/EZzkQZ2sP2lMI599kFOB>

Eläkkeensaajien Keskusliitto EKL ry
Haapaniemenkatu 14, 2. krs, 00530 Helsinki
PL 168, 00531 HELSINKI
Puh. +358 9  6126 840
Sähköposti [email-masked]
Henkilöstön sähköposti: [email-masked]

•       Kotisivut<https://elakkeensaajien-keskusliitto-ekl.creamailer.fi/ac4/h4N4ekyPHQW9/EZzkQZ2sP2lMI599kFOB>
•       Tilaa uutiskirje<https://elakkeensaajien-keskusliitto-ekl.creamailer.fi/ac4/CfvmhCdsx4/EZzkQZ2sP2lMI599kFOB>
•       Päivitä tilaustiedot<https://elakkeensaajien-keskusliitto-ekl.creamailer.fi/ac6/user-settings/EZzkQZ2sP2lMI599kFOB>
•       Kerro kaverille<https://elakkeensaajien-keskusliitto-ekl.creamailer.fi/ac6/forward-to-a-friend/EZzkQZ2sP2lMI599kFOB>
•       Tietosuojaseloste<https://elakkeensaajien-keskusliitto-ekl.creamailer.fi/ac4/fYyyqv/EZzkQZ2sP2lMI599kFOB>

Osoitelähde: Asiakasrekisteri, uutiskirjeen tilaajat

[Seuraa Facebookissa] <https://elakkeensaajien-keskusliitto-ekl.creamailer.fi/ac4/XREPigwFIIi/EZzkQZ2sP2lMI599kFOB>             [Kerro kaverille]  <https://elakkeensaajien-keskusliitto-ekl.creamailer.fi/ac6/forward-to-a-friend/EZzkQZ2sP2lMI599kFOB>                [Seuraa Instagrammissa]  <https://elakkeensaajien-keskusliitto-ekl.creamailer.fi/ac4/RkjqrfX2SUv4/EZzkQZ2sP2lMI599kFOB>

Jos et halua meiltä enempää postia, poistu<https://elakkeensaajien-keskusliitto-ekl.creamailer.fi/ac6/unsubscribe/EZzkQZ2sP2lMI599kFOB> postituslistalta.